Стрэс-тэсты на Беларускай АЭС праведзены ў 2016 годзе па еўрапейскай методыцы з улікам рэкамендацый, заснаваных на распрацаваных Еўракамісіяй і Еўрапейскай групай рэгулятараў ядзернай бяспекі спецыфікацыях. Яны заключаюцца ў праверцы экстрэмальных уздзеянняў і адаптацыі АЭС на выпадак надзвычайных сітуацый. У час стрэс-тэстаў праводзяцца работы па ацэнцы бяспекі АЭС пры ўзнікненні экстрэмальных знешніх уздзеянняў, прагназуюцца наступствы такіх прыродных фактараў, як спалучэнні затаплення, экстрэмальных умоў надвор'я і знешніх уздзеянняў, наступствы страты функцый бяспекі, выкліканыя збоем электразабеспячэння АЭС.